Juliana Pasha

Juliana Pasha (født 20. mai 1980) er en albansk sangerinne fra Tirana, som representerte Albania i Eurovision Song Contest 2010 i Oslo med sangen «It's All About You». Hun kom på 16.-plass i finalen, med 62 poeng. I den første av to semifinaler kom hun på 6.-plass. Hun vant den albanske låtkonkurransen Festivali i Këngës med «Nuk mundem pa ty» (Jeg kan ikke leve uten deg), som er den albanske versjonen av låten hun deltok med i finalen i ESC 2010.

Høsten 2010 vant hun den albanske låtkonkurransen Kënga Magjike sammen med Luiz Ejlli, med duetten Sa e shite zemrën. Hun deltok også i Kënga Magjike i 2005 og 2008, med henholdsvis Ti, unë og 1000 Arsye.

Festivali i Këngës 
Juliana Pasha tok for første gang del i Festivali i Këngës i 1998 med sangen Në këngën time u clodha, og deltok også året etter med sangen Dëgjoji zërat e largët. I 2007 deltok hun med sangen Qielli i ri, som endte på 3.-plass. Året etter deltok hun sammen med Luiz Ejlli i duetten Një jetë, som nådde en 2.-plass. Hun fikk sin første og til nå eneste seier i 2009 i konkurransen.

Referanser

Eksterne lenker 
 Offisiell deltakerprofil for ESC 2010
 

 
 
 
 
 

Albanske musikere
Personer fra Tirana
Deltakere i Eurovision Song Contest 2010